Gabriela Cristea nu scapă de valul de hate. După gafa comenzilor de cozonaci pentru Paște, fanii o taxează din nou
Gabriela Cristea și-a dus pasiunea pentru gătit la nivel de afacere în urmă cu doar câteva săptămâni. Prezentatoarea de televiziune mărturisea emoționantă faptul că și-a deschis un business care presupune vânzarea cozonacilor artizanali. Totuși, la scurt timp de la debut, vedeta a ajuns în mijlocul unui scandal care pare a fi departe de sfârșit, notează click.ro.
Recent, internauții au pornit un adevărat scandal în secțiunea de comentarii a postărilor de pe Facebook pe care Gabriela Cristea le face. Într-unul dintre clipurile video din social media, vedeta de televiziune a mărturisit faptul că după o perioadă zbuciumată, a venit momentul să revină la activitățile zilnice.
Așadar, bruneta a mers astăzi să cumpere tăvi speciale pentru produsele de patiserie și cofetărie pe care le pregătește și le vinde. A menționat că urmează să încerce noi rețete. În secțiunea de comentarii, fanii au devenit extrem de acizi în reacții și și-au spus toată durerea:
„Poate vă iese ceva mai bun, că ați dat-o în bară cu cozonacul. Și niște prețuri mai rezonabile”;
„Eu am luat cozonac cu nucă la 900 de grame! Dar a fost crud, aluat pus într-o formă minusculă pentru gramajul lui! Era foarte mic, foarte greu și nu era copt, nu am putut să-l mănânc ! Mai multă atenție la cozonaci, că doar dai bani pe ei și îi aruncăm că nu sunt buni!”;
„Nu ai inventat tu nimic, hai să fim serioși! Reproduci ce ai mâncat prin Italia, prin Franța și pe unde te mai plimbi tu. Succes în continuare și „mai ușor cu pianul pe scări” – au fost doar o parte dintre mesajele primite de Gabriela Cristea, din partea internauților, conform sursei citate.
Sursa foto: Facebook